CELEX: 32021R0723
Language: hu
Date: 2021-02-26 00:00:00
Title: A Bizottság (EU) 2021/723 felhatalmazáson alapuló rendelete (2021. február 26.) az (EU) 2019/787 európai parlamenti és tanácsi rendeletnek az egyes tagállamok által a szeszes italok érlelési folyamatainak felügyeletére kijelölt szerveket tartalmazó nyilvántartás létrehozása tekintetében történő kiegészítéséről

2021.5.5.   
               
               
                  HU
               
               
                  Az Európai Unió Hivatalos Lapja
               
               
                  L 155/1
               
            
         A BIZOTTSÁG (EU) 2021/723 FELHATALMAZÁSON ALAPULÓ RENDELETE
         (2021. február 26.)
         az (EU) 2019/787 európai parlamenti és tanácsi rendeletnek az egyes tagállamok által a szeszes italok érlelési folyamatainak felügyeletére kijelölt szerveket tartalmazó nyilvántartás létrehozása tekintetében történő kiegészítéséről
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel a szeszes italok meghatározásáról, leírásáról, megjelenítéséről, jelöléséről, a szeszes italok elnevezésének használatáról az egyéb élelmiszerek megjelenítése és jelölése során, a szeszes italok földrajzi árujelzőinek oltalmáról, a mezőgazdasági eredetű etil-alkohol és desztillátumok használatáról az alkoholtartalmú italokban, valamint a 110/2008/EK rendelet hatályon kívül helyezéséről szóló, 2019. április 17-i (EU) 2019/787 európai parlamenti és tanácsi rendeletre (1) és különösen annak 19. cikke (2) bekezdésére,
         mivel:
         
                     (1)
                  
                  
                     Az (EU) 2019/787 rendelet 13. cikkének (6) bekezdése előírja, hogy a szeszes italok érlelésére irányuló műveletekre valamely tagállam adóügyi felügyelete vagy azzal egyenlő értékű garanciát nyújtó felügyelet mellett kerüljön sor.
                  
               
                     (2)
                  
                  
                     E célból minden tagállamnak ki kell jelölnie az ilyen érlelési folyamatok felügyeletéért felelős szerveket, és erről tájékoztatnia kell a Bizottságot annak érdekében, hogy az létrehozhassa a kijelölt szerveket tartalmazó nyilvántartást.
                  
               
                     (3)
                  
                  
                     E célból helyénvaló szabályokat megállapítani a nyilvántartás létrehozására vonatkozóan.
                  
               
                     (4)
                  
                  
                     Ezt a rendeletet az (EU) 2019/787 rendelet 51. cikke (3) bekezdésének megfelelően 2021. május 25-től kell alkalmazni,
                  
               ELFOGADTA EZT A RENDELETET:
         
            1. cikk
            A szeszes italok érlelési folyamatainak felügyeletére kijelölt szervek nyilvántartása
            
               (1)   A tagállamok által az (EU) 2021/724 bizottsági végrehajtási rendelet (2) 1. cikkének (1) bekezdésével összhangban tett bejelentések alapján a Bizottság összeállítja és naprakészen tartja a szeszes italok érlelési folyamatainak felügyeletére kijelölt szervek jegyzékét.
            
            
               (2)   A Bizottság létrehozza az érlelési folyamatok felügyeletére kijelölt szervek naprakész jegyzékét tartalmazó nyilvántartást. Ezt a nyilvántartást nyilvánosan hozzáférhető elektronikus adatbázis formájában kell létrehozni.
            
         
         
            2. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            2021. május 25-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. február 26-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 130., 2019.5.17., 1. o.
         
         
            (2)  A Bizottság (EU) 2021/724 végrehajtási rendelete (2021. március 3.) az (EU) 2019/787 európai parlamenti és tanácsi rendeletnek a szeszes italok érlelési folyamatainak felügyeletére kijelölt szervekre, valamint az említett rendeletnek való megfelelés biztosításáért felelős illetékes hatóságokra vonatkozóan a tagállamok által a Bizottságnak küldendő tájékoztatás tekintetében történő alkalmazására vonatkozó szabályok megállapításáról (lásd e Hivatalos Lap 3. oldalát).